दानि सोलिफुबाय थानाय आसाम बिधान सभानि जथुमायाव कंग्रेज दोलोनि MLA आबदुल खालिक बिथांआ सोंथि सोंनायलाय हादोरसानि रां बिफान्नि मनट्री हिमान्ट बिस्व सर्मा बिथांआ मेलनि गेजेरजों मंगलबाराव फोरमायोदि, गुबुन गुबुन बिफानाव जौगाखानि खामानि मावलांनो थाखाय थांनाय रांआरि बोसोराव  आसाम सरकारा गासै 48,189.90 कौटी रां बाहायनो थि खालामदोंमोन बेनिनो गासै 25,619.83 कौटी रांखौल’ बाहायनाय जादों। बेनि गेजेरजों मिथिना मोनोदि आसाम सरकारा थिखानाय रांनि खावसे बाहागोखौ बाहायाखै आरो जौगाखां खामानिफोरा उन जानानै थालांदों।